SCGP บวกแรง 4% รับดีมานด์ “แพ็กเกจจิ้ง” พุ่ง หลังจีนเปิดประเทศ
SCGP บวกแรง 4% รับดีมานด์ “แพ็กเกจจิ้ง” พุ่ง หลังจีนเปิดประเทศ แนะซื้อเป้า 64 บาท
SCGP บวกแรง 4% รับดีมานด์ “แพ็กเกจจิ้ง” พุ่ง หลังจีนเปิดประเทศ แนะซื้อเป้า 64 บาท
5 ม.ค. 2566

ผู้สื่อข่าวรายงานว่า วันนี้( 5 ม.ค.66) ราคาหุ้นบริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 15:27 น. อยู่ที่ระดับ 60.00 บาท บวก 2.25 บาท หรือ 3.90% ด้วยมูลค่าซื้อ 1.07 พันล้านบาท

บล.โนมูระ พัฒนสิน ระบุในบทวิเคราะห์วันนี้(5 ม.ค.66) ว่า SCGP ปรับตัวขึ้นตอบรับจีนมีแนวโน้มนำเข้าถ่านหินจากออสเตรเลียครั้งแรกในรอบ 2 ปี ทำให้ราคาถ่านหินมีแนวโน้มลด เป็นบวกต่อต้นทุน SCGP ขณะที่ China reopening จะช่วยกระตุ้น Demand ในสินค้า มองโมเมนตัมกำไรจะเริ่มเป็นบวกในไตรมาส 4/65 จากต้นทุนกระดาษและถ่านหินเริ่มลง
โดย SCGP เป็นผู้นำในอุตสาหกรรมบรรจุภัณฑ์แบบครบวงจรใน Southeast Asia ได้ประโยชน์จาก Economies of Scale, สถานะทางการเงินแข็งแกร่ง, และมีโอกาสเห็นการขยายกิจการและ M&amp;P ต่อเนื่อง ปี 66 คาดได้ประโยชน์จากการที่จีนเปิดประเทศหนุน Demand Packaging ให้ฟื้นตัวกลับมาได้
ขณะที่ ต้นทุนกระดาษและพลังงานที่คาดผ่านจุดสูงสุดไปแล้ว คาดกำไรปี 66 ฟื้นตัวดี 31% เทียบช่วงเดียวกันของปีก่อน ขณะที่ Valuation ราคาหุ้นอยู่ในโซนสะสม โดยปัจจุบันซื้อขายบน PER23F ที่ 26 เท่า ราคาเป้าหมายให้ไว้ที่ 64.00 บาท